
A. Analiza socio-culturală a mediului în care îşi desfăşoară activitatea Centrul Judeţean pentru Cultură şi propuneri privind evoluţia acesteia în sistemul instituţional existent:
Centrul Judeţean pentru Cultură a luat fiinţă în 2002 în subordinea Consiliului Judeţean Bistriţa-Năsăud, cu titulatura Centrul Judeţean pentru Cultură Populară cuprinzând Centrul pentru Conservare şi Promovare a Culturii Populare, Şcoala de Arte şi Orchestra Profesionistă Dor Românesc. 

     
Odată cu amplificarea activităţii culturale a apărut cerinţa ca instituţia judeţeană de cultură să sprijine şi alte domenii artistice din 2004 Centrul şi-a schimbat denumirea devenind Centrul Judeţean pentru Cultură şi şi-a mărit aria de cuprindere cu domeniile: literatură, arte plastice, fotografie, muzică cultă şi corală. Sediul Centrului Judeţean pentru Cultură este în Bistriţa, Strada General Grigore Bălan nr.11.
Judeţul Bistriţa-Năsăud în 2002,  avea 311.657  de locuitori, mai puţin de jumătate aflându-se în mediul urban – Năsăud, Beclean, Sângeorz-Băi şi municipiul Bistriţa, şi mai mult de jumătate în cele 59  de comune cu 235 de sate. Centrul Judeţean pentru Cultură Bistriţa-Năsăud, este cel mai important instrument de aplicare la nivel regional a politicilor publice în domeniul cultural din judeţul Bistriţa-Năsăud, un judeţ care are atât coordonatele culturii urbane cât şi pe cele ale culturii rurale.
       
Ca o imagine a repartiţiei populaţiei rural-urban formele culturale sunt preponderent cele aparţinînd culturii etnologice. Din judeţ lipsesc instituţiile culturale profesioniste de artă şi spectacole: filarmonica, teatru, balet etc. Multele încercări făcute în direcţia instituţionalizării unor domenii culturale în Bistriţa-Năsăud s-au soldat cu eşecuri din pricina numărului relaţiv redus de populaţie din mediul urban. 
       
Programele Centrului Judeţean pentru Cultură au încercat dintotdeauna să suplinească lipsa acestor instituţii profesioniste prin importul de spectacole şi alte tipuri de manifestări culturale şi au reuşit să facă acest lucru cu succes. Nevoia de teatru, dans, muzică a publicului fiind satisfăcută prin prezentarea în municipiul Bistriţa şi în judeţ a unor spectacole de cea mai bună calitate, aduse din ţară şi din străinătate.
Municipiul Bistriţa este centrul administrativ al judeţului avînd cea mai mare concentrare de populaţie urbană (intelectuali, tineri studioşi, muncitori, şi pensionari de sorginte urbană) dar şi şase cartiere, foste localităţi rurale în care populaţia sedentară, stabilă, are un statut  semi – urban mai mult cu aptitudini rurale.

Oraşul Năsăud este un centru cu vechi şi valoroase tradiţii culturale româneşti, cu mulţi intelectuali, în special profesori, şi cu o populaţie urbană cu puternice legături tradiţionale săteşti, ca un simbol de mândrie naţională.

Oraşul Beclean este o localitate cosmopolită cu multă populaţie venită din alte părţi şi stabilită aici, cu o intelectualitate  interesată de promovarea actului cultural, un oraş care este în plină extindere a funcţiunilor urbane care are un bun potenţial de dezvoltare a instituţiilor culturale.
Oraşul staţiune Sîngeorz – Băi: are încă  puternice reminiscenţe săteşti, dar are un grup de intelectuali participativi care organizează manifestări culturale de talie naţională sau internaţională. 
La nivelul judeţului, la această dată, aşezămintele culturale sunt, majoritatea, într-o stare de nefuncţionalitate parţială sau totală, în imposibilitatea de a-şi îndeplini funcţiile culturale şi artistice statutare. Şi municipiul Bistriţa suferă din cauza lipsei unor săli adecvate de concerte şi spectacole. Din acest punct de vedere al sălilor de spectacole din oraşe judeţul are încă mari dificultăţi pe care Consiliul judeţean şi Primăriile orăşeneşti încearcă să le remedieze prin renovarea unor spaţii şi adaptarea lor la cerinţele actuale.
Cu totul alta este situaţia căminelor culturale din judeţ care în proporţie de 90% se prezintă într-o stare excepţională, oferind condiţii optime pentru desfăşurarea oricărui gen de activităţi culturale.

Din punct de vedere al altor spaţii cu destinaţii cultural artistice, situaţia este nefavorabilă, în sensul că nu există decât trei spaţii amenajate special pentru expoziţii de artă: două la Bistriţa şi unul în Beclean. Nu există decât în foarte puţine comune directori de cămine culturale cu funcţie întreagă conform legii. Unele primării au referenţi culturali, altele – majoritatea – un fel de responsabil cu inventarul căminului cultural.

Personalul de specialitate care instruieşte formaţiile artistice este de bună calitate, profesionist, şi şi-a completat cunoştinţele în domeniu prin cursurile organizate de Centrul Judeţean pentru Cultură.

În domeniul meşteşugurilor s-a pierdut olăritul, prelucrarea fierului şi se menţine, dar la un nivel inferior ca şi număr de meşteşugari cioplitul în lemn, curelăria, cojocăria, artizanatul. Se menţin meşteşugurile legate de cusăturile artistice tradiţionale şi confecţionarea de costume populare, pălării şi pene de păun.

În judeţul Bistriţa – Năsăud activează Uniunea Artiştilor Plastici care foloseşte Galeriile de Artă din Bistriţa – Sugălete – a căror întreţinere şi funcţionare este asigurată de Centrul Judeţean pentru Cultură care, în acelaşi timp sponsorizează activitatea expoziţională. În Bistriţa îşi desfăşoară activitatea şi Societatea de Concerte Bistriţa care are programe remarcabile de promovare a culturii urbane şi este puternic sprijinită financiar de Centrul Judeţean pentru Cultură. Centrul susţine activivitatea scriitorilor din judeţ grupaţi in Asociaţia Scriitorilor din BN precum şi a artiştilor fotografi care sînt înscrişi în Fotoclubul Centrului.
       
Centrul Judeţean pentru Cultură patronează din punct de vedere logistic şi al concepţiei peste 70 de festivaluri intercomunale şi orăşeneşti şi sprijină financiar şi logistic la un număr foarte mare de activităţi culturale organizate de cămine culturale, case de cultură şi fundaţii culturale.

          Cele mai importante şi reprezentative instituţii culturale din judeţ sunt: Complexul Muzeal BN, Biblioteca Judeţeană „George Coşbuc” BN, Centrul Municipal de Cultură Bistriţa, Direcţia Judeţeană pentru Cultură Bistriţa Năsăud, Casa orăşenească de cultură Beclean, Casa orăşenească Năsăud, Casa orăşenească Sîngeorz Băi, caminele culturale şi Centrele muzeale locale. Toate aceste instituţii se află într-o reţea de comunicare şi Centrul Judeţean pentru Cultură BN este un animator activ al acestei comunicări pentru stabilirea programelor comune, a colaborărilor, pentru realizarea principiilor şi sarcinilor specific culturale în judeţul Bistriţa-Năsăud. 
Aşezămintele culturale au oportunităţi pentru valorificarea forţelor artistice locale de amatori şi importul de cultură naţională şi europeană performantă. Casele de Cultură, Căminele Culturale şi Sălile de expoziţii pot găzdui forme culturale complexe sub supravegherea unui personal competent.


 În judeţ există Asociaţii, Fundaţii şi I.M.M.-uri cu profil cultural din care amintim: “Societatea scriitorilor din judetul Bistrita Nasaud”, „Societatea de Concerte”, „Nunta Zamfirei”, „Balada”, „Bistriţa Medievală”, „Ginta latină”, „ASTRA”, „România din inima mea”, „Uniunea Artiştilor Plastici – filiala Bistriţa”, „Doina Someşană”, „Someşana” , U.S.R. etc. Un parteneriat cu aceste ONG-uri este realizat şi el contribuie la dezvoltarea  plajei de oferte culturale.
       
Judeţul deţine un număr de 765 de obiective de patrimoniu înscrise în Legea Monumentelor Istorice. Acest patrimoniu se cere valorificat în colaborare cu forurile de specialitate ale Ministerului Culturii şi cu Administraţia locală.

Apetitul pentru cultură şi vocaţia culturală a locuitorilor acestei zone pot fi valorificate şi prin găsirea unor sponsori locali care să susţină şi ei financiar activităţile Centrului.

B. Analiza activităţii profesionale a instituţie şi propuneri privind îmbunătăţirea acesteia


Activitatea Centrului Judeţean pentru Cultură Bistriţa-Năsăud s-a desfăşurat în mai multe direcţii.
· Festivaluri tradiţionale – care s-au desfăşurat la: Silivaşu de Câmpie, Urmeniş, Ţagu, Milaş, Chiochiş, Viţa, Lechinţa, Teaca, Şieu, Monor, Budacu de Sus, Orheiu Bistriţei, Valea Bârgăului (Alaiul Nunţilor de pe Bârgău), Prundu Bârgăului, Josenii Bârgăului, Ilva Mare, Leşu, Sângeorz-Băi, Feldu, Năsăud, Telciu, Miceştii de Câmpie, Spermezeu, Târlişua, Beclean, Ciceu Giurgeşti, Ciceu Mihăieşti, Căianu Mic, Zagra, Runcu Salvei. Acest gen de manifestare s-a desfăşurat în aer liber sub forma unei serbări câmpeneşti cu spectacole de 4 – 6 ore la care au participat de la 5 – 6 formaţii la 18 – 20 de formaţii, cu un număr de artisti de la 250 la 2.500 (Silivaşu de Câmpie, Şieu, Orhei). Cei care au beneficiat de aceste spectacole artistice de o ţinută deosebită – chiar dacă nu s-a declarat public, în fond era un concurs între formaţii – s-au cifrat la un număr minim de 1.000 de persoane (Runc) şi 6 – 7.000 de persoane (Silivaşu de Câmpie, Şieu, Orhei, Valea Bârgăului).

· Spectacole artistice model cu caracter mixt folcloric, literar – muzical, muzică cultă, dans clasic – care au fost gândite ca şi experiment privind asimilarea şi acceptarea acestui gen de un public rural şi semiurban la Prundu Bârgăului, Josenii Bârgăului, Budacu de Jos, Şieu, Milaş, Sângeorz-Băi, Ilva Mare, Poiana Ilvei, Măgura Ilvei, Bistriţa Bârgăului, Coşbuc, Telciu, Nuşeni. Acest experiment şi gen de spectacol s-a bucurat de o reuşită deplină rămânând să fie extins.

· Spectacole folclorice în localităţi foarte rar frecventate de formaţii artistice şi aşezate în locuri mai greu accesibile. Spectacolele au fost susţinute în special de Orchestra Profesionistă „Dor Românesc” în colaborare cu formaţii săteşti la: Agrieş, Agrieşel, Delureni, Visuia, Borleasa, Breaza, Budeşti Fânaţe, Lunca Ilvei, Dipşa, Tonciu, Ţigău, Şirioara, Ruştior, Sebiş, Dumbrăvioara, Arşiţa, Dumbrăviţa-Diug, Suplai, Strâmba, Tureac, Chiraleş.

· Spectacole – concurs de muzică populară – „Zestra satului” – pe categorii de vârstă din doi în doi ani cu 8 – 11 centre de preselecţie în judeţ şi cu fază finală la Bistriţa; „La poale de Ţibleş” – Târlişua – pentru rapsozi populari; „Pană de Păun” şi „Valeria Peter Predescu”.

· Simpozioane, colocvii, conferinţe. Un loc important îl ocupă organizarea „Conferinţelor Centrului” cu desfăşurare lunară pe diferite teme şi cu lectori – personalităţi culturale de prim rang – prof. univ. Ovidiu Bojor, Dan Puric, acad. Camil Mureşan, acad. Nicolae Breban etc.
· S-a organizat „Festivalul interetnic” – de nivel naţional cuprinzând: expoziţie de carte, de artă culinară, de artă populară, un Târg al olarilor şi spectacole artistice, pe parcursul a două zile cu participarea unui public de aproximativ 10 – 12.000 de persoane.

· Centrul Judeţean pentru Cultură în colaborare cu U.A.P. filiala Bistriţa organizează o viaţă expoziţională permanentă la Galeriile de Artă unde expun numai artişti profesionişti

      În ce privește dezvoltarea și promovarea culturii urbane, evenimentele culturale care s-au desfășurat în ultimii ani demonstrează din plin evoluția pozitivă a acestui sector. Amintim evenimente de importanță care animă creatori din întreaga ţară şi din străinătate, precum Festivalul Internațional de Poezie și Muzică de Cameră (cunoscut ca și „Poezia e la Bistrița”). Amintim deasemenea vastul program de stagiune muzicală permanentă, care a beneficiat de participarea unor personalități de excepție precum Valentin Gheorghiu, Aurelian-Octav Popa, Alexandru Tomescu, Horea Mihail, Razvan Popvici, Matei Ioachimescu dar şi personalităţi artistice din străinătate precum Eduard Kuncz, Alexei Nbiulin, Lucian Ban ş.a. Desele evenimente muzicale pe care le-am desfășurat în ultimii ani au oferit publicului bistrițean posibilitatea de a audia muzica cultă, într-un oraș care nu deține o filarmonică proprie. Tot în domeniul muzical menționăm existența unor școli de interpretare instrumentală (vioară, pian, sau cursul de flaut din timpul verii). Menționăm de asemenea programul editorial care a avut ca scop promovarea unor scriitori reprezentativi ai zonei, precum George Coșbuc sau Andrei Mureșanu, sau, dintre scriitorii recenți, Dan Coman, Ana Dragu, Marin Malaicu Hondrari, Florin partene, Cornel Cotuţiu, și care a dus la apariția unor volume importante, precum Coșbuc în Bucovina, Coșbuc și Blajul etc. Editarea a patru reviste locale, și anume Mișcarea Literară, Poesis Internațional, Verso și Infinitezimal (aceasta din urmă editată în parteneriat cu Institutul Cultural Francez cât și cu Festivalurile Internaționale de Teatru de la Sibiu și Avignon) oferă spații pentru exprimarea ideilor din domenii precum literatura și critica literară, poezia sau filosofia. 
   
În domeniul actoriei, existența școlii de vară Alexander Hausvater, își propune promovarea tinerelor talente din domeniul teatrului, cât și a experimentului teatral. 
        
În domeniul artelor plastice, merită amintite Simpozionul național de pictură, coordonat de Marcel Lupșe și Miron Duca cât și simpozionul „Parcul de Sculptură”, care își propune crearea unor puncte de atracție artistică prin amplasarea unor lucrări realizate de mari artiști precum Mircea Roman, Titi Ceară sau Mircea Mocanu (proiect cofinanţat de AFCN). Tabăra internațională de fotografie de la Colibița, ajunsă la ediția a paisprezecea, a beneficiat de prezența unor artiști importanți din mai multe țări (România, Serbia, Marea Britanie, etc.). În plus, Centrul Judeţean pentru Cultură BN are contacte excelente cu alte instituții prestigioase precum Institutul „Cervantes”, Institutele Culturale Polonez sau Maghiar, precum și cu diferitele filiale ale Institutului Cultural Român (precum cele de la Budapesta, Lisabona sau Chişinău).
       
Nu în ultimul rând amintim activităţile menite să sporească patrimoniul simbolic al orașului Bistrița, prin turnarea unor busturi ale unor personalități culturale de referinţă în România, care au avut legatură nemijlocită cu judeţul nostru,  precum: Mitropolitul Nicolae Bălan (autor Mircea Mocanu), Protopopul Grigore Pletosu (autor: Pavel Jarda) compozitorul Tudor Jarda (autor: P. Jarda), Nicolae Bretan (autor: Ana Rusu) sau Enciclopedistul Ion Căianu (autor: Alexandru Gavrilaș) cât realizarea unui monument comemorativ dedicat evreilor (autor: Mircea Roman).
     
In anul 2015 s-a realizat proiectul “Andrei Muresanu la Chişinău”, prin care s-a realizat un bust al poetului Andrei Mureşanu, autorul Imnului Naţional al României, (autor Alexandru Gavrilaş) care a fost donat Primăriei Oraşului Chişinău. Bustul a fost dezvelit, în grădina publică a oraşului Chişinău, pe aleea publică, cu ocazia Zilei Limbii Române.
         În ce privește cultura rurală, Bistrița beneficiază de un bogat program de spectacole având ca obiect tradițiile culturale locale. Ansamblul muzical „Dor românesc” participă în mod regulat (săptămânal) la diferite evenimente muzicale de pe întreg teritoriul județului. Legat de muzica populară, amintesc câștigarea în amploare a unor festivaluri de folclor dedicate descoperirii tinerelor talente precum festivalul „Valeria Peter-Predescu”, festivalul „Pană de Păun” sau festivalul „Regele Brazilor”. La aceste evenimente, deja consacrate, se adaugă eforturile pentru dezvoltarea turismului cultural prion manifestări precum „Festivalul usturoiului” de la Valea Străjii sau festivalul „Crăciun în Bistrița-Năsăud” organizat în parteneriat cu Complexul Muzeal Bistriţa-Năsăud. 
           Pe plan internațional, ar fi de amintit inaugurarea unor acțiuni de promovare a culturii comunităților românești de peste hotare, pentru care am depus un efort susținut de trei ani de zile. 

În concluzie au fost respectate cele două mari obiective culturale pe care le urmărește instituția. Se evidențiază armonizarea și echilibrul dintre cele două direcții culturale, cea urbană și cea rurală. 
          Dacă în ce privește cultura rurală, s-a urmărit în general continuarea dar și ameliorarea programelor deja existente, în domeniul culturii urbane s-a încercat şi reușit promovarea unor noi tipuri de manifestări culturale. Astfel, stagiunea anuală de muzică clasică a oferit un program muzical cult comparabil cu cel al unei filarmonici. Același lucru se poate spune despre manifestările de teatru sau proiecţiile de filme. Transformarea publicului larg în public spectator a fost o deviză, care ne-a călăuzit, de asemenea. Consider că s-au îndeplinit cu succes obiectivele stabilite şi s-a reușit o punere în valoare și o diversificare a patrimoniului cultural al județului, care îi acordă acestuia un „certificat de respectabilitate” demn de o regiune a Europei centrale, reușind săs e combine în mod armonios cultura urbană şi diferitele tradiţii populare multietnice proprii acestei părți a Europei.      

     
Spectrul colaborărilor a fost larg şi el a venit să confirme angajamentele referitoare la principiile conform cărora se va desfăşura activitatea: 

       
1. Principiul şansei egale la cultură, care s-a asigurat prin realizarea unui cadru larg de receptare a actului cultural, pentru toţi cetăţenii, prin diversitatea ofertei şi promovarea evenimentelor.

        
2. Principiul libertăţii de creaţie, care a fost respectat în relaţia cu creatorii, cărora le-au asigurate oportunităţile realizării proiectelor fără nici o condiţionare ideologică, materială, sau de altă natură. 

        
3. Principiul primordialităţii valorii. Se consideră necesară şi binevenită orice despovărare a actului cultural şi a pieţei culturale de vechile metehne ale administrării acestora în numele unor interese restrânse de grup, deoarece de prea multă vreme valorile româneşti au fost triate, afirmate şi mai apoi chiar consacrate pe criterii străine celor axiologice, specifice domeniului. O piaţă liberă a informaţiilor, serviciilor, produselor şi valorilor culturale se consolidează în ţara noastră, căci numai cu ajutorul ei vom putea să operăm, corect şi adecvat, ierarhizări şi să desprindem valorile autentice de cele impuse prin interese de grup sau ideologice.

      
4. Principiul protejării patrimoniului cultural local si naţional, care a fost avut în vedere prin preocuparea perpetuă de salvare şi promovare a valorilor tradiţionale ale regiunii, atât în domeniul material, cât şi imaterial.

       
5. Principiul afirmării identităţii culturale a judeţului în circuitul de valori a fost asigurat cu prisosiţă prin crearea cadrului de deplasare şi afirmare a producătorilor actului cultural, de la scriitori până la rapsozi populari, în alte spaţii naţionale şi internaţionale.

 
Direcţiile mari de acţiune culturală în anii care vin vor fi două: cea de afirmare şi promovare a Culturii Urbane - literatură, teatru cult, muzică clasică, muzică contemporană, dans, artă plastică, alte forme contemporane ale artei – şi cea de cercetare şi valorificare a Culturii Rurale – tradiţii, obiceiuri, artă populară, meşteşuguri, manifestări folclorice. Proiectele şi Planul de Activitate vor fi astfel alcătuite încât fiecare cetăţean al judeţului Bistriţa-Năsăud să aibă şansa şi oportunitatea  accesului la formele culturale de el agreate, să îşi regăsească opţiunile şi gusturile culturale în manifestări care să îi aducă mulţumire sufletească.

Experienţa anterioară, în calitate de manager, m-a ajutat în creionarea unor programe atractive care au fost verificate atît în valoarea lor intrinsec-culturală, cât şi în gustul public, astfel încât din punct de vedere al sociologiei receptării pot afirma că am certitudini ale succesului de public, că am ajuns la realizări remarcabile pe care bistriţenii le-au apreciat la superlativ. Multiplicarea acestora la nivel judeţean se impune spre beneficial cultural al tuturor consumatorilor de cultură.

Cu ajutorul şi sprijinul Consiliului Judeţean Bistriţa-Năsăud, forul tutelar, se doreşte crearea în anii care vin a unor instituţii care să dinamizeze şi să dezvolte viaţa culturală a judeţului:
- Înfiinţarea unui Centru Cultural Rezidenţial în oraşul Sângeorz Băi. În acest sens, pentru realizarea acestui proiect Consiliul judeţean a trecut în proprietate Vila nr.1 din oraşul staţiune şi a întocmit actele administrative necesare pentru ca vila să fie declarată monument istoric de arhitectură de importanţă locală. Aceste demersuri deschid calea acordării unei finanţări europene pentru renovarea obiectivului şi funcţionalizarea lui culturală ca Centru Cultural Rezidenţial conform unui statut care este elaborat.
- Instituţionalizarea în municipiul Bistriţa a unui Muzeu de artă Contemporană care să poată prilejui expunerea nenumăratelor apere de artă care se află în posesia Centrului sau a altor instituţii fiind rezultatul taberelor artistice organizate de-a lungul anilor.

- Înfiinţarea unui Teatru Profesionist, o instituţie care să preia programele din acest domeniu într-o structură instituţională de sine stătătoare.

C. Analiza organizării instituţiei şi propuneri de restructurare/ reorganizare
Centrul Judeţean pentru Cultură a luat fiinţă prin Hotărârea Consiliului Judeţean Bistriţa-Năsăud din nr. 20/28 martie 2002 sub forma Centrului Judeţean pentru Cultură Populară cuprinzând Centrul pentru Conservare şi Promovare a Culturii Populare, Şcoala de Arte şi Orchestra Profesionistă. 


 În 2004 Centrul şi-a schimbat denumirea devenind Centrul Judeţean pentru Cultură şi şi-a mărit aria de cuprindere cu sectoarele: literatură, arte plastice, foto, muzică cultă şi corală.


Consiliul Judeţean Bistriţa-Năsăud, prin activitatea Centrului Judeţean pentru Cultură din Bistriţa-Năsăud, asigură: conservarea tezaurului cultural al judeţului, promovarea fenomenului cultural ca act de civilizaţie şi educaţie, depistarea şi promovarea valorilor autentice de cultură, asigurarea serviciilor cultural-artistice pentru toate categoriile socio-profesionale de populaţie, de vârstă şi etnie, susţinerea şi întreţinerea unei activităţi cultural-artistice de permanenţă şi cu extindere pe aria întregului judeţ. 

Prin Serviciul pregătire şi perfecţionare artistică  Şcoala de Arte şi Meserii  se realizează perfecţionarea cadrelor de execuţie din cadrul sistemului cultural – instructori, dansatori, instrumentişti, directori de cămine culturale şi în al doilea rând se răspunde cerinţelor individuale ale cetăţenilor din judeţul Bistriţa-Năsăud de satisfacere a unor hobby-uri cultural-artistice contra unei taxe de şcolarizare.


Serviciul promovare cultural-muzicală şi spectacol folcloric „Dor Românesc” are în componenţă Orchestra Profesionistă „Dor Românesc”cu un număr de 27 de angajaţi instrumentişti şi solişti vocali, este o formaţie de spectacol dar şi o formaţie metodică de instruire şi perfecţionare a instrumentiştilor, soliştilor vocali şi de prezentare metodică a formelor de spectacol artistic în domeniul folclorului.

Centrul Judeţean pentru Cultură funcţionează pe baza Legii administraţiei locale 215/2001, a Ordonanţei 118/27 decembrie 2006 şi a Regulamentului de organizare şi funcţionare aprobat de Consiliul judeţean. 

Centrul Judeţean pentru Cultură Bistriţa-Năsăud are următoarea structură organizatorică:
      
- Manager general
- Director adjunct
- Contabil-şef
- 4 Servicii 
· Serviciul conservare, protejare şi promovare a culturii tradiţionale; arte plastice şi literatură

· Serviciul pregătire şi perfecţionare artistică „Şcoala de Arte şi Meserii”

· Serviciul promovare cultural-muzicală şi spectacol folcloric „Dor Românesc”
· Serviciul financiar contabil, resurse umane, administrativ

În perioada 2016 - 2020 Centrul va avea în principiu aceeaşi structură organizatorică pentru care detaliem atribuţiile Managerului General, ale Consiliului de Administraţie şi ale Consiliului Ştiinţific:
Managerul general
 
I. Viziunea noastră asupra calităţilor managerului

Definirea misiunii şi a obiectivelor managerului resurselor culturale la nivel de performanţă credem noi că trebuie să ia în considerare următoarele criterii :
 a)  un manager cultural performant are calificarea superioară şi competentă precum şi vocaţia şi talentul de a fi:

-   conducător al instituţiilor culturale profesioniste, al organizaţiilor Non-guvernamentale care activează în sfera culturii (fundaţii, asociaţii, edituri, galerii, societăţi comerciale din industria culturală, turism cultural, agenţii publicitare);
- director de programe culturale pentru noul sistem de structurare a instituţiilor de cultură, pentru a aplica şi executa contracte cu finanţări din surse multiple;
-  administrator cultural – pentru a se ocupa de administrarea, gestionarea şi finanţarea actului cultural;
-  consultant  în elaborarea, estimarea şi aplicarea programelor culturale în cadrul unor parteneriate; 

b) managerul cultural trebuie să fie capabil să conceapă, să proiecteze, să implementeze proiecte şi să dezvolte evenimente, manifestări, produse cultural-artistice complexe şi valoroase;
c) managerul cultural va avea competenţa profesională şi abilitatea să construiască, pe baza cunoaşterii raportului ofertă culturală - nevoie de cultură şi să promoveze acele strategii care să optimizeze căile spre piaţa culturală în condiţiile economiei de piaţă;
d) managerul cultural trebuie să aibă capacitatea, ca acţionând secvenţial, să determine modificări structurale optimizante în instituţiile de cultură, în intreprinderile industriei culturale, în realizarea economico-financiară a produselor culturale pe piaţa culturii în sensul armonizării tuturor componentelor;

e) prin favorizarea şi stimularea factorului motivaţional, managerul cultural  îşi  dezvoltă ca1ităţile performante în sensul integrator al amplificării şi permanentizării relaţiilor de schimburi culturale la nivelul standardelor şi exigenţelor organismelor comunitare europene;
e) în condiţiile acţiunii locale managerul cultural  se cere să aibă disponibilitate dinamică pentru a putea acoperi prin acţiunea personală întregul câmp al construirii strategiilor şi organizării unor manifestări culturale. Disponibilitatea această dinamică se va regăsi în deplasările făcute în diferite locuri din ţară şi străinătate care oferă resurse umane, personalităţi culturale şi resurse logistice pentru atingerea obiectivelor manageriale;
f) o altă calitate importantă a managerului cultural este toleranţa şi echilibrul social pe care trebuie să le probeze mereu în relaţiile cu oficialităţile, cu ceilalţi participanţi la crearea şi operaţionalitarea programelor culturale;
g) un rol hotărâtor în succesul actului managerial cultural îl are pregătirea de specialitate, competenţa personală a managerului pe paliere diverse şi de adâncime diferită din domeniile culturale. Managerul se cere a avea, pe lângă o pregătire universitară de specialitate, cunoştinţe diverse şi bine fundamentate din toate domeniile artistice şi ştiinţifice pe care le manageriază pentru a putea intra în consonanţă cu personalităţile domeniilor respective şi pentru a putea armoniza raporturile care se nasc între acestea şi public pe parcursul derulării acţiunii culturale.
      
Nu în ultimul rînd, managerul cultural se cere a fi o persoană plăcută, admirată şi lesne acceptată social. Calităţile personale de relaţionare, prieteniile culturale, felul amabil şi îndatoritor de a fi, posibilitatea de a crea uşor relaţii noi şi de a le întreţine în cele mai bune condiţii pe cele vechi timp îndelungat sunt calităţi personale care contribuie decisiv la reuşita managerului cultural, a cărui muncă se desfăşoară mereu printre oameni sensibili,  cu personalitate accentuată, complex alcătuită şi exprimată.

     
Voinţa de cunoaştere, gradul special al dezvoltării sensibilităţii şi capacitatea de a realiza şi operaţionaliza generalul, dau managerului calităţi de lider. 

Despre calităţile şi aptitudinile liderului, ale managerului, ne vorbeşte Tudor Cătineanu în Constructele sale şi nu este greu să ghicim, urmărindu-l, că aptitudinile reclamate sunt parte a personalităţii specifice acestei ipostaze, acestui rol social. Din acest punct de vedere se deschide perspectiva unei filosofii a managementului care s-ar putea scrie spre folosul celor care au alunecat prea tare pe panta unui praxis susţinut doar de eficienţă şi realizări şi nu de mulţumirea lucrului bine făcut.

Calităţile liderului, ale managerului şi în speţă ale managerului cultural, sunt numite de Cătineanu simţuri şi sunt descrise ca fiind cinci la număr: simţul întregului, simţul distanţelor optime, simţul vitezei raţionale, simţul măsurii şi al măsurării, bunul-simţ.

Simţul întregului este prin excelenţă, aşa cum am arătat şi mai sus o calitate a personalităţii managerului. El cere individului o plasare deasupra particularului şi individualului, cere vocaţia şi exerciţiul întregului, vederea pădurii pe deasupra copacilor. În exersarea acestui simţ fundamentală este problema relaţiei  dintre parte şi întreg pentru care Tudor Cătineanu propune ca soluţie echilibrul funcţional: “Între un întreg şi părţile lui există cel puţin 7 (şapte) relaţii posibile, dintre care numai una este optimă sub raport managerial. Dacă liderul are în vedere preponderent întregul, el pierde din vedere părţile cu concretul lor, nu vede copacii din cauza pădurii. Dacă are în vedere preponderent părţile, pierde echilibrul întregului; nu vede pădurea din cauza copacilor”  
Când nu se realizează echilibrul funcţional dintre cele două perspective apar două riscuri: în dezechilibrul datorat întregului liderul devine un mit fals, iar în cel datorat părţilor devine un funcţionar inutil.

Simţul distanţelor optime dă liderului - se poate citi managerului cultural - o plasare oportună  în câmpul relaţiilor sociale atât pe verticală - în ierarhii - cât şi pe orizontală - în zona compatibilităţilor de statut şi rol. Noţiunea de distanţă are pentru Cătineanu atât un înţeles spaţial ”Liderul stă mai sus, restul stă mai jos; dacă stă prea sus (mai presus), el se rupe, dacă stă prea jos (prejos), el se dizolvă, se dezintegrează.” cât şi unul axiologic, simbolic, cuprins în orice relaţii: “Relaţia este legătura dintre doi termeni diferiţi, oricare ar fi ei. Diferenţa dintre termeni dă depărtarea, co-relaţia lor dă apropierea. Depărtarea prea mare anulează legătura, apropierea prea mare anulează diferenţa.” 
Găsirea optimului este necesară atât în relaţiile din interiorul domeniului managerial cât şi în relaţia acestuia cu alte domenii, cu contextul. Liderul are de ocolit patru pericole pentru a rămâne lider: ruperea părţilor de întreg în numele autonomiei, impunerea unei părţi asupra întregului, izolarea şi ruperea de context şi dizolvarea în context.

Managerului i se cere apel la măsură şi rafinament operaţional în raport cu propria acţiune, în aflarea celei mai bune metode de înaintare în domeniile propuse şi de expunere în discurs a rezultatelor cercetării.

Simţul vitezei raţionale se referă la optimul deciziei în cazul în care aceasta trebuie luată în timpul derulării unui proces. Fiecare domeniu are un specific al vitezei raţionale şi respectarea acestuia se impune pentru a evita riscurile: “A modifica viteza specifică înseamnă fie a precipita fie a frâna un proces. În ambele cazuri procesul este perturbat, declinat de la firescul lui. Asta înseamnă  că şi modificarea vitezei specifice trebuie să aibă  caracter specific.

Grâul se coace într-un interval, pâinea se coace în alt interval. În al doilea caz; dacă frânăm, rămânem cu plămada, dacă accelerăm ne alegem cu arsura, carbonizăm”.  
Simţul măsurii şi al măsurării este prezent şi în celelalte şi reprezintă principala calitate a liderului – managerului – care trăieşte în mijlocul contrastelor, a contradicţiilor şi într-un context tensionat de acestea care reclamă reglaje continue, de fineţe, de nuanţă sau de profunzime, radicale. Cătineanu defineşte astfel măsura: “Într-un prim înţeles, măsura este un echilibru între elemente sau tendinţe diferite, uneori chiar extreme. Simţul măsurii constă atunci în păstrarea echilibrului dacă el există. Este contraproductiv să intervii într-un echilibru inexistent.” 
Bunul-simţ este un simţ sintetic. El se impune a fi o calitate a liderului – managerului pe lângă raţionalitatea sa care, fiind rece şi impersonală, dă celorlalţi senzaţia unei prezenţe inumane, malefice. Nu poţi fi mereu raţional fără a-i agasa şi dispera pe contemporani, care confundă cel mai adesea corectitudinea cu răutatea. De aceea în gândire şi în fapte trebuie să apară o coordonată a căldurii umane, o zonă a simpatiei şi empatiei care să hrănească relaţiile umane complementar comunicării raţionale. Tudor Cătineanu spune ca “Bunul simţ trebuie luat în sensul cel mai adânc, coincident cu fiinţa umană a omului, cu omenia lui. în nucleul bunului simţ sunt depozitate, tăcut şi anonim valorile fundamentale ale omului, de oricând şi de oriunde. Când am renunţat la omenia din noi am renunţat chiar la noi inşine”.  
Managerul cultural trebuie să fie un om de lume care să ştie să râdă şi să plângă alături de semeni – să aibă  compasiune – în ciuda statutului lui special şi separat. Omenos şi îndatorat omenirii el este obligat de statutul său să facă bine omenirii chiar dacă aceasta îl refuză pentru moment, mutându-şi exerciţiul în virtual şi ipotetic pentru a construi o lume mai bună pentru a-şi manifesta iubirea pentru specie.

Carisma este ceva-ul în plus pe care Tudor Cătineanu îl vede necesar pentru a aureola calităţile pomenite până aici. Omul carismatic are crez şi convingere interioară şi tocmai de aceea este crezut şi devine convingător printre semeni. El este ascultat şi respectat – uneori şi iubit – pentru că atunci când acţionează, gândeşte sau vorbeşte prin el se exprimă şi altceva decât el însuşi. În el şi prin el se exprimă întreg domeniul pe care îl conduce şi cu care s-a identificat subiectiv de la început.

Din aceasta perspectivă putem adăuga la calităţile pe care le reclamă condiţia managerului cultural şi pe cele ce ţin de relaţionarea la ceilalţi. Managerul trebuie aşadar să fie prietenos şi condescendent, să aibă calitatea de a lega prietenii şi de a le păstra vreme îndelungată. Să fie empatic, discursiv, dialogal, comunicativ, atent la ceilalţi dar mai presus de toate, atent la sine şi la calea pe care merge pentru a-şi închega gândurile, pentru a reuşi în acţiunile pe care le întreprinde

II. Atribuţii ale postului de manager la Centrul de cultură, conform normelor juridice în vigoare.

· Structurează instituţia şi bugetul alocat acesteia; 

· Elaborează şi propune spre aprobare autorităţii proiectul de buget al instituţiei;
· Decide asupra modului de utilizare a bugetului aprobat al Instituţiei, fiind ordonator de credite pentru bugetul acesteia;
· Reprezintă instituţia în raporturile cu terţii, încheie acte juridice în numele şi pe seama Instituţiei în limitele de competenţă stabilite prin Contractul de management;
· Selectează, angajează şi concediază personalul salariat, în condiţiile legii;
· Negociază clauzele contractelor de muncă conform Codului Civil;
· Diminuează sau creşte drepturile salariale în raport de performanţele profesionale ale salariaţilor;
· Stabileşte manifestările din planul minimal pe domeniile specifice culturii tradiţionale: folclor muzical, folclor literar, folclor coregrafic, meşteşuguri şi ocupaţii tradiţionale, obiceiuri tradiţionale, credinţe şi mituri;
· Culege, cercetează, conservă, transmite şi promovează faptele de cultură tradiţională din patrimonial cultural imaterial al judeţului;
· Asigură respectarea prevederilor normelor şi normativelor în vigoare, care reglementează activitatea fiscală şi asigurările sociale;
· Asigură conducerea corespunzătoare a activităţii în domeniul evidenţei contabile, conform legislaţiei în vigoare;
· Îndeplineaşte toate obligaţiile ce derivă din aprobarera proiectului de management

· Adresează Consiliului Judeţean Bistriţa-Năsăud rapoartele manageriale periodice conform legii.
Contabil – şef 


Cu atribuţiile stabilite de Legea nr.273/2006 privind finanţele publice locale, cu modificările şi completările ulterioare. 

Managerul va fi asistat de un Consiliu de Administraţie cu rol consultativ format din 7 membri şi de un Consiliu Ştiinţific format 25 de membri – format din personalităţi marcante ale culturii şi ştiinţei.
           Structura serviciilor va rămîne cea actuală urmînd a se face o evaluare complexă şi realistă a activităţii fiecărui serviciu şi a personalului în perspective îmbunătăţirii performanţelor instituţiei.

D. Analiza situaţiei economico-financiare a instituţiei 
Analiza statului de funcţii

	Nr.

crt.
	Posturi
	Anul

2014
	Anul

2015

	1
	Total 
	77
	96

	2
	Personal de conducere
	3
	3

	3
	Personal – şef serviciu
	2
	2

	4
	Personal referenţi de specialitate
	15
	15

	5
	Personal didactic
	11
	11

	6
	Personal artistic
	28
	47

	7
	Alte categorii de personal – consilier juridic 
	1
	-

	8
	Alte categorii de personal – personal auxiliar
	17
	18


Situaţia economico-financiară a instituţiei; 

      
Execuţia bugetară a perioadei raportate:

      
Bugetul de venituri al Centrului Judeţean pentru Cultură  Bistriţa-Năsăud pe perioada raportată 2013- 2015  este realizat din subvenții de la buget (Consiliul Județean Bistrița-Năsăud) și venituri proprii, după cum urmează:

	Tip venit
	Realizat 2013
	Realizat 2014
	Prevederi 2015
	Realizat 

 21 dec. 2015

	Total venituri
	3.546.329 lei
	3.625.423 lei
	5.217.000 lei
	4.991.165 lei

	Subvenții
	3.465.000 lei
	3.517.960 lei
	4.967.000 lei
	4.807.000 lei

	Venituri proprii
	81.329 lei
	107.463 lei
	250.000 lei
	184.165 lei


Veniturile proprii au fost realizate din:

- venituri obţinute din servicii de pregătire artistică, efectuate prin Şcoala de Arte şi Meserii, în proporţie de 61,53 % faţă de prevederile anuale la veniturile proprii;

- venituri obţinute din spectacole folclorice susţinute de Ansamblul Profesionist „Dor Românesc”, au fost realizate în proporţie de 15,38 % faţă de prevederile anuale la veniturile proprii;

- alte venituri realizate așa cum sunt prevăzute în Regulamentul de Organizare și Funcționare a Centrului Județean pentru Cultură Bistrița-Năsăud (servicii de sonorizare, editarea de afișe, diplome, pliante, vânzarea de CD-uri şi carte, editate de Centrul Județean pentru Cultură, sume obţinute din finanţarea unor proiecte culturale), au fost realizate în proporție de 23,07 % față de prevederi. 

Analizând evoluția veniturilor instituției în perioada de raportare se observă o creștere progresivă de la an la an cu 2,23 %, în anul 2014 față de 2013 și cu 35,21% în 2015 față de 2014.

Execuţia bugetului Centrului Judeţean pentru Cultură Bistriţa-Năsăud la şfârşitul perioade de raportare se prezintă astfel:

	Nr. 

crt.
	Denumire Indicator
	Cod buget
	Realizat

2013


	Realizat 

2014
	Buget aprobat 

2015

	01
	TOTAL CHELTUELI (SECŢIUNEA  FUNCŢIONARE + SECŢIUNEA DEZVOLTARE
	
	3.546.329
	3.625.423
	5.217.000

	02
	SECŢIUNEA DE FUNCŢIONARE
	F
	3.546.329
	3.515.463
	4.237.000

	02
	CHELTUIELI  CURENTE
	01
	3.546.329
	3.515.463
	4.237.000

	03
	TITLUL I: CHELTUIELI DE PERSONAL
	02
	1.230.392
	1.322.545
	1.426.000

	04
	Cheltuieli cu salariile în bani
	10
	969.418
	1.070.746
	1.160.000

	04.1
	Salarii de bază
	10.01.01
	903.000
	999.746
	1.090.000

	04.2
	Fond aferent plăţii cu ora
	10.01.11
	56.418
	61.000
	60.000

	04,3
	Indemnizaţii de delegare
	10.01.13
	10.000
	10.000
	10.000

	05.
	Contribuţii
	10.03
	260.974
	251.799
	266.000

	05.1
	Contribuţii de asigurari sociale de stat
	10,03,01
	203.811
	190.000
	186.000

	05,2
	Contribuţii de asigurari de somaj
	10.03.02
	4.812
	4.516
	6.000

	05.3
	Contribuţii de asigurari sociale de sănătate
	10.03.03
	50.351
	53.510
	63.000

	05.4
	Contribuţii de asigurari pentru accidente de muncă şi boli profesionale
	10.03.04
	2.000
	2.000
	4.000

	05.9
	Contribuţii pentru concedii şi indemnizaţii
	10.03.06
	0
	1.773
	7.000

	06
	TITLUL II BUNURI ŞI SERVICII
	20
	2.315.937
	2.192.918
	2.811.000

	07
	Bunuri şi servicii
	20.01
	345.000
	344.234
	325.000

	07.1
	Furnituri de birou
	20.01.01
	19.000
	20.000
	18.000

	07.2
	Materiale pentru curăţenie
	20.01.02
	11.000
	10.979
	10.000

	07.3
	Încălzit, Iluminat şi forţă motrică
	20.01.03
	100.000
	90.000
	82.000

	07.4
	Apă, canal, salubritate 
	20.01.04
	6.000
	6.000
	7.000

	07.5
	Carburanţi şi lubrifianţi
	20.01.05
	44.000
	54.963
	44.000

	07.6
	Piese de schimb
	20.01.06
	17.000
	17.292
	23.000

	07.7
	Transport
	20.01.07
	10.000
	0
	6.000

	07.8
	Poştă, telecomunicaţii, radio, TV, internet

	20.01.08
	23.000
	23.000
	20.000

	07.9
	Materiale şi prestări de servicii cu caracter funcţional
	20.01.09
	17.000
	15.000
	15.000

	07.10
	Alte bunuri şi servicii pentru întreţinere şi funcţionare
	20.01.30
	98.000
	107.000
	100.000

	08
	Reparaţii curente 
	20.02
	370.937
	189.989
	110.000

	09
	Bunuri de natura obiecte de inventar 
	20.05
	71.000
	51.905
	80.000

	09.1
	 Alte obiecte de inventar
	20.05.30
	71.000 


	51.905 
	80.000

	12
	Deplasări, detaşări, transferări
	20.06
	31.000
	27.854
	52.000

	12.1
	Deplasări interne, detaşări, transferări
	20.06.01
	11.000
	10.917
	17.000

	12.2
	Deplasări în străinătate
	20.06.02
	20.000
	16.937
	35.000

	13
	Cărţi şi publicaţii şi materiale documentare
	20.11
	10.000
	4.936
	8.000

	14
	Pregătire profesională
	20.13
	10.000
	11.000
	15.000

	15
	Alte cheltuieli
	20.30
	1.478.000
	1.563.000
	2.221.000

	15.1
	Chirii
	20.30.04
	25.000
	0
	0

	15.2
	Alte cheltuieli cu bunuri şi servicii 

(acţiuni culturale) 
	20.30.30
	1.453.000
	1.563.000
	2.221.000

	16
	SECŢIUNEA DEZVOLTARE
	D
	0
	109.960
	980.000

	17
	CHELTUIELI DE CAPITAL 


	70
	0
	109.960
	980.000

	17.1
	Construcţii
	70.01.01
	0
	40.000
	0

	
	Mașini, echipamente și mijloace de transport
	70.01.02
	0
	0
	800.000

	17.2
	Mobilier, aparatură birotică, şi alte active corporale
	70.01.03
	0
	69.960
	180.000


· Bugetul de cheltuieli (personal: contracte muncă/convenţii/contracte încheiate în baza legilor speciale; bunuri şi servicii; cheltuieli de capital, cheltuieli de întreţinere; cheltuieli pentru reparaţii capitale)

Conform organigramei și statului de funcții aprobate pentru perioada 2013 - 2015, instituția a avut  prevăzut un număr de 77 posturi  în anii  2013 și 2014 din care 72 posturi de execuție și 5 posturi de conducere. 


Pentru a diversifica reprezentațiile artistice ale Ansablului Profesionist Dor Românesc, în anul 2015, a fost aprobată constituirea unei formații de dansuri populare compusă din 6 perechi de dansatori și un coregraf precum și majorarea numărului de instrumentiști din cadrul orchestrei profesioniste ceea ce a dus la majorarea numărului personalului instituției la 94 din care personal de execuție pe diferite specializări 89 și 5 personal de conducere.

Posturi ocupate la data întocmirii raportului sunt 73. Personalul instituției este format în special din personal de specialitate pe diferite domenii: etnografie, arte plastic, coregrafie, literatură, antropologie, profesori, instrumentiști și soliști vocali precum și personal tehnic și de deservire cu care sunt încheiate contracte de muncă în baza Codului muncii.


Pe parcursul perioadei de raportare 2013 - 2015 au fost încheiate contracte de colaborare pe diferite domenii: 


- cercetare pentru proiectele: “Cultura Tradițională Imaterială Românească din Bistrița-Năsăud, Rituri de Trecere” și “Biserici vechi din lemn”;

- literatură, 

- muzică corală (în luna octombrie a fost costituită o formație corală sub egida Centrului Județean pentru Cultură formată din tineri);
- 6 instrumentiști și un instructor coregraf, colaboratori ai Ansamblului Profesionist “Dor Românesc”.
Pe parcursul perioadei de raportare cheltuiala cu forța de muncă se prezintă astfel:

	Indicator de raportare
	Anul 2013
	Anul 2014
	Anul 2015

	Cheltuieli de personal
	1.230.392
	1.322.545
	1.426.000

	Ponderea Cheltuielilor de personal în bugetul aprobat
	34,69 % din total buget
	36,47 % din total buget
	32,04 % din total buget


În perioada de raportare „cheltuieli de capital” se perzintă astfel:

- în anul 2014 a fost achiziționață o stație de amplificare sunet, necesară pentru spectacolele organizate de instituție în municipiul Bistrița precum și în județ, două stații grafice necesare compartimentului media din cadrul instituției, Centrul Județean pentru Cultură efectuează pentru colaboratorii culturali materiale publicitare pentru evenimentele pe care le organizează în parteneriat;

- în anul 2015 a fost aprobată achiziționarea unui autocar nou de 55 locuri, necesar pentru deplasările care vor fi efectuate de Ansamblul Profesionist Dor Românesc, un  acordeon profesional, un pian electric, bustul poetului Andrei Mureșanu precum și plata proiectului de reabilitare a Vilei 1 din Sângeorz-Băi - monument istoric de arhitectură românească. Cheltuielile de capital reprezintă 20 % din totalul bugetului instituției pentru anul 2015.


Date comparative de cheltuieli (estimări și realizări) în perioada raportată: Centrul Județean pentru Cultură a realizat un program cultural divers conform specificului instituției pe diferite domenii:

· Manifestări literare

· Expoziții, Teatru  

· Spectacole/evenimente folclorice și tradiționale

· Tabere de artă, literatură, muzică

· Recitalui și Concerte simfonice

· Manifestări interdisciplinare

· Evenimente culturale altele decât cele mai sus manționate 

Aceste evenimente pot fi împărțite în evenimente mici cu costuri până la 5 mii lei, evenimente medii cu costuri cuprinse întere 5-20 mii lei și evenimente mari, peste 20 mii lei.
În perioada de raportare pentru activitatea culturală au fost alocate fonduri astfel:

	Indicator de raportare
	Anul 2013
	Anul 2014
	Anul 2015

	Cheltuieli cu programele/ proiectele culturale
	1.453.000
	1.563.000
	2.221.000

	Ponderea Cheltuielilor cu programele/ proiectele culturale în bugetul aprobat
	40,97% din total buget
	46,11 % din total buget
	42,57% din total buget


Analizând cheltuielile cu organizarea programelor/ proiectelor culturale se observă o creștere progresivă de la an la an (cu 07,57% în 2014 față de 2013 și cu 14,21% în 2015 față de 2014). Această creștere se datorează introducerii în programul cultural al instituției de noi proiecte cum ar fi: Tabăra de pictură „Școala de la Bistrița”, „Zadia - manifest de creație vestimentară tradițională românească”, Tabăra de sculptură „Parcul de sculpturi” etc.
· Date comparative de cheltuieli (estimări și realizări) în perioada raportată:

	Nr. Crt.
	Programul
	Tipul proiectului
	Denumirea proiectului
	Devizul estimat  lei
	Devizul realizat  lei

	1
	2
	3
	4
	5
	6

	1
	Spectacole/ evenimente folclorice și tradiționale
	Proiecte mici
	Exemple:

-„Vergelul la Agrieșel”

- Arta jocului popular de pe Valea Zăgrii

- Festival folcloric „Laleaua Pestriță”

- Festivalul interjudețean al jocului călușăresc, Budacu de Sus

- „Tradiții culturale pe Valea Căianului”

- „Înstruțatu boului” obicei tradițional 

- Spectacol „De mărțișor” susținut de Ansamblul Profesionist Dor Românesc

- Maialul Bistrițean

-„Întâlnirea călușarilor”  Budac și Dumitrița

- „De rusalii în Poiană” Căian, Sâmnihai
	2000

1000

2000

4000

2500
3000

1500
3000

4000
	525

1020

2007

4000

2750
4125

1500
3015

3464

	
	
	Proiecte medii
	- „Wisenfest” înâlnirea sașilor

- Festivalul fanfarelor – Rodna

- Festival „De Ispas la Năsăud”

- Festivalul internațional al romilor

- Festival concurs „Ceteraș Ioan Sabadâș”

- Festival concurs „La poale de Țibleș” eveniment dedicat rapsozilor 

- Festivalul Corvinilor

- Festival interjudețean „Rapsodia Trișcașilor” Leșu
	15000

5000

10000

5000

20000

7000

5000

5000


	18323

4975

10152

5210

21720

7870

5000

5000

	
	
	Proiecte mari
	- Festival concurs „Valeria Peter Predescu”

- Festival concurs „Pană de Păun”

- Ziua națională a Romaniei

- „Crăciunul în Bistrița-Năsăud”

- Festival concurs internațional „Regele Brazilor”
	100000

40000

80000

20000


	77000

80635

20000

	2
	Stagiunea muzicală recitaluri/concerte simfonice
	Proiecte mici
	- Recital „Gershwin and more” (Clasic & Jazz)

- Recital cameral „24 Capricii” de Paganini

- Recital de flaut și pian „Playlist”

- Concert extraordinar Maria Răducanu și Kristen Johnson „De dragoste”

Și altele

	4000

4000

4500

5000
	4012

4103

4493

4295

	
	
	Proiecte medii
	- „Zilele Constantin Pavel”

- Concert simfonic 

- Concert „Ansamblul de chitare”

- Recital extraordinar Eduard Kunz
	40000

15000

10000

6000
	48654

16500

9267

7873

	
	
	Proiecte mari
	- Concert „Piotr Ilici Ceaikovski”

- Concert „Clasicismul Vienez”

- Eveniment comemorativ „Holocaust”

- Eveniment comemorativ „Tudor Jarda
	25000

25000

28500
29550
	25666

23172

28500
31358

	3
	Stagiunea: teatru, film, literatură, artă vizuală
	Proiecte mici
	· Spectacol teatral „Trei nopți cu Madox”

· Spectacol de jazz și blues „Frumoasa  esti, urâtă”

· Expoziție de fotografie „Etnofotografica” – Biserici și case tradiționale din Județul Bistrița-Năsăud

· Spectacol de poezie și muzică „Eminescu și noi”

· Spectacol Ada Milea în cadrul Olimpiadei Naționale de Limba Germană

· Proiecție film „Aferim” – Radu Jude

· „Medicină, cultură, spiritualitate”

· Salonul literar – Casa Argintarului
	2500
2500

4000

2500

3000

1250
1500

3000
	2500
2500

4000

4256

2480

1240
1488

2898

	
	
	Proiecte medii
	· „Dor de Eminescu”

· „Lecția de iluzionism” 

· Colocviul și premiile Societății Scriitorilor din Bistrița-Năsăud

· Proiect film „Diminețile luminii”

· Eveniment „Medicină, cultură, spiritualitate”

· Tabăra de artă Tescani

· Tabăra intenațională „Acasă la noi” Astra Năsăudeană

· Spectacol extraordinar Ada Milea și invitații săi
	15000

5500

10000

14000

9000

7500

5000

5500
	14286

5547

9231

14000

9000

7500

5000

5844

	
	
	Proiecte mari
	- Eveniment „Marcel Lupșe”

- Eveniment „Poezia e la Bistrița”
	25000

20000
	25000

20000

	4.
	Manifestări interdisciplinare
	Proiecte mici
	· Eveniment „Albastru pentru autism” 

- Cupa „Floris” concurs național de dans sportiv

· Festivalul internațional de poezie și muzică de cameră 
	4000

5000
80000
	4000

5000
82604

	
	
	Proiecte medii
	- Proiect „La Street Dance”

- Festival „Bistrița folk”

- Tabăra de pregăture „Floris”
	5000

10000

16000
	5000

10000

16000

	
	
	Proiecte mari
	- Concert „Revelion 2015”

- Festivalul Usturoiului

- Festival european de spectacol alternativ în spațiu neconvențional „Bisfest”

- Manifest pentru creația vestimentară tradițională romănească „Zadia”

- Manifestări dedicate Zilei Naționale a României
	40000

100000

100000

100000

100000
	40000

100000

100000

100000

100000

	3
	Editare de carte, reviste
	Carte 
	-„Album de artă” – membrii UAP Bistrița

- „O vară ce nu mai apune” – 

-„Fără mască” –

-„Datini Credințe și obiceiuri” – Gavrilă Florea

-„Vedeniile călătorului” – Victoria Fătu Nalațiu

- Carte de memoralistică – Adrian Mănarcă

-„Carte de povești” – M. Scrabel

- Carte – Virginia Brănescu

- Carte poezie – D. Popițan

-„Critice” – Melania Cuc

-„Comunicare și propagandă pe timpul operației de eliberare a Basarabiei și Bucovinei de Nord și Tinutul Heța”

-Anuarul Bârgăuan „Bârgaiele între istorie și prezent”

-„Monografia Posmușului” – Ioan T. Someșan, Aurica T. Someșan, Vasile Șt. Tutula

- „Dumnezeu a coborât din OZN” – Cristian Miloș

- Carte  – Iacob Ionașcă

- Carte  – I. Jimboreanu

- Broșuri eveniment Sigismund Toduță 

- „Coșbuc în Bucovina” – Ion Filipciuc

- „Să furi raiul cu ajutorul cuvântului” – Olimpiu Nușfelean

- „Femei iubiri poeme” – Atila Racz
	
	

	
	
	Reviste
	„Infinitezimal” nr. 3-4-5/2014

„Verso” nr. 4-5 2015

„Mișcarea Literară” nr.2/2015

„Poezis Internațional”
	
	

	
	
	Alte
	Pliante Biserica din Unirea

Broșură expoziție Tomozei

CD „Căntece și jocuri de la noi” – Alex. Bubi și Orchestra Bistriței
	
	


· Gradul de acoperire din surse atrase/ venituri proprii a cheltuielilor 

instituției: 










Mii lei
	Nr. crt.
	ANUL
	Buget Total


	Subvenție


	Venituri proprii și finantări neranbursabile


	Gradul de acoperire  a veniturilor proprii în total buget

	01
	2013
	3 546
	3 465
	81
	2,80%

	02
	2014
	3 625
	3 518
	107
	2,95%

	03
	2015
	5 217
	4 967
	250
	4,79%



Din care:


- Subvenții încasate și realizate 100%


- Venituri proprii realizate din activitatea desfășurată specifică instituției, din totalul cheltuielilor 2,31%, din care pe pe categorii: 


  - Taxe școlare încasate de la activițatea de pregătire și perfecționare artistică desfășurată de Serviciul pregătire și perfecționare artistică „Școala de Arte și Meserii”, a fost de 77.050 lei în 2014 și se preconizează că la sfarșitul anului 2015 se va realiza 80.000 lei, având un grad de realizare de 96,25% din totalul veniturilor proprii realitate și 2,17% din totalul veniturilor instituției.


- Școala de Arte a avut la sfârșitul lunii iunie un număr de 329 elevi înscriși la 19 discipline.


- Venituri realizate din obținerea de finanțări nerambursabile a unor proiecte culturale, cum ar fi:


În anul 2014 a fost obținută finanțare prentru tiparirea Revistei ,,Infinitezimal,, și participarea la evenimente culturale de promovare în Franța. Finanțarea a fost obținută de la Institutul Francez în valoare de 23 mii lei.


În anul 2015 a fost obținută finanțare de la AFCN, pentru două proiecte culturale Parcul de sculpturi și Poezia e la Bistrița în valoare de 57 mii lei.


- Venituri prevăzute a fi realizate din servicii desfășurate de Ansamblul profesionist „Dor Românesc”, 15,38% din totalul veniturilor proprii de realizat  în 2015 și  0,4% din totalul veniturilor instituției.

· Gradul de acoperire a salariilor din subvenție, 100 %.

	Indicator de raportare
	Anul 2013
	Anul 2014
	Anul 2015

	Cheltuieli de personal
	1.230.392
	1.322.545
	1.571.000

	Ponderea Cheltuielilor de personal în bugetul aprobat
	34,69 % din total buget
	36,47 % din total buget
	32,04 % din total buget


Ponderea cheltuielilor efectuate în cadrul raporturilor contractuale, altele decât contractele de muncă (drepturi de autori, drepturi conexe, contracte și convenții civile), 100% din subvenție.

· Cheltuieli pe beneficiar, din care:


- din subvenție 97,69%


- din venituri proprii 2,31%

Strategia, programele și implementarea planului de acțiune pentru îndeplinirea misiunii specifice instituției, conform sarcinilor și obiectivelor menegementului:

Scurtă analiză a programelor (eficacitatea acestora în funcţie de răspunsul comunităţii la proiectele incluse în acestea):
Investigarea preferințelor publicului și a modului în care acesta se raportează la programele centrului (festivaluri folclorice de muzică și poezie, dans, obiceiuri concerte de muzica clasică, recitaluri, expoziții și alte evenimente speciale) este o preocupare constantă, împreună cu identificarea modalităților de atragere a noi categorii de vizitatori. Dintre programele/ proiectele centrului au fost extrem de apreciate de către public cele folclorice şi de muzică simfonică, precum și expozițiile organizate în colaborare cu Uniunea Artiștilor Plastici – Filiala Bistrița etc., lucru demonstrat atât de numărul mare de vizitatori, cât și de impresiile exprimate de aceștia, datorită amplorii lor, a modului în care sunt concepute și a manifestărilor conexe (concerte, conferințe, programe educative, spectacole etc.), ca în cazul edițiilor anuale ale Festivalul Internaţional de Poezie și muzică de Cameră“, o manifestare complexă.
Scurtă analiză a proiectelor din cadrul programelor (eficacitatea acestora în funcţie de răspunsul comunităţii la proiectele incluse în acestea): Pentru o mai bună receptare de către publicul vizitator a mesajului propus de programele de anvergură care au fost însoțite de activități conexe, o parte a acestora fiind concepute pe structura unor proiecte punctuale, precum conferințe, concerte, proiecții de filme sau programe educative adaptate diferitelor categorii de beneficiari (adulți, persoane vârsnice, adolescenți preșcolari și școlari etc.). Prin aceste activități s-a urmărit fidelizarea anumitor categorii de public, precum și atragerea de noi potențiali vizitatori, interesați de oferta suplimentară. De asemenea, s-a urmărit obținerea unui feedback de la participanții la aceste activități, pentru a identifica sugestii de îmbunătățire a ofertei și măsura în care aceasta răspunde nevoilor consumatorilor de cultură. 
Evidențierea numărului de beneficiari ai proiectelor instituției în afara sediului

Numărul beneficiarilor activității culturale a Centrului Județean de Cultură Bistrița- Năsăud, cu excepția cursanților Școlii Populare de Arte, sunt din afara sediului instituției și nu pot fi cuantificați cu exactitate. De exemplu publicul de la spectacolele Festivalul de interpretare Valeria Peter Predescu sau Festivalul Rapsodia Trișcașilor, de-a lungul unui an la sărbătorile naționale se poate ridica la câteva mii de persoane. 

- Servicii culturale oferite de instituţie în cadrul programelor proprii, rezultate din misiunea acesteia, altele decât cele din programul minimal, după caz.
Cele mai multe dintre proiectele descrise la celelate secțiuni ale prezentului raport sunt parte integrantă din misiunea instituției dar depășesc planul minimal așa cum este evidențiat mai sus.

- Alte servicii oferite comunităţii căreia se adresează instituţia, după caz; Centrul Județean de Cultură a acordat consultanță și sprijin mai multor instituții sau persoane fizice care desfășoară activități în domeniul meșteșugurilor tradiționale sau organizațiilor nonguvernamentale care sprijină proiecte privind cunoașterea culturii prahovene sau turismul cultural.

E.1. Strategia, programele şi planul de acţiune pentru îndeplinirea misiunii specifice a instituţiei, conform sarcinilor şi obiectivelor prevăzute


În activitatea managerială se vor respecta câteva principii care ne vor jalona proiectele şi programele. Acestea sunt:
1. principiul şansei egale la cultură, se referă la asigurarea unui cadru larg de receptare a actuluii cultural, pentru toţi cetăţenii, prin diversitatea ofertei;
2. principiul libertăţii de creaţie, va fi respectat în relaţia cu creatorii cărora le vom asigura oportunităţile realizării proiectelor fără nici o condiţionare ideologică, materială, sau de altă natură;
3. principiul primordialităţii valorii. În ceea ce ne priveşte, considerăm necesară şi salutară orice despovărare a actului cultural şi a pieţei culturale de vechile metehne ale administrării acestora în numele unor interese restrânse de grup pentru că prea multă vreme valorile româneşti au fost triate, afirmate şi mai apoi chiar consacrate pe criterii străine celor axiologice, specifice domeniului. O piaţă liberă a informaţiilor, serviciilor, produselor şi valorilor culturale este necesar să se consolideze în ţara noastră şi numai cu ajutorul ei vom putea să operăm, corect şi adecvat, ierarhizări şi să desprindem valorile autentice de cele impuse prin interese de grup sau ideologice;
     
4. principiul protejării patrimoniului cultural local şi naţional  se referă la preocuparea perpetuă de salvare şi promovare a valorilor tradiţionale a le zonei atât în domeniul material, cât şi imaterial.

5. principiul afirmării identităţii culturale a judeţului în circuitul de valori.
   

Un corolar al acestor principii va fi strădania susţinută de a afirma identitatea şi valorile culturale ale judeţului Bistriţa Năsăud la nivel naţional şi internaţional.
      
Factorii esenţiali care trebuie respectaţi la nivelul managementului cultural sunt: respectul individualităţii creatoare; munca în echipă; autoritatea (impunerea unor standarde culturale),  competenţa şi răspunderea faţă de realizarea sarcinilor.
Cei care practică managementul cultural sunt cei care iau decizii privind angajarea de resurse, implicarea unor oameni de cultură sau a sponsorilor, controlul realizării şi distribuirii de produse şi servicii culturale.
Managementul cultural are drept scop explicarea naturii şi trăsăturilor conducerii actului cultural ca proces, ca acţiune practică, precum şi conturarea unui ansamblu structural de cunoştinţe şi orientări asupra activităţilor acestui tip specific de management.
          Activitatea managerială la Centrul Judeţean pentru Cultură Bistriţa Năsăud se va desfăşura pe baza Programelor şi Proiectelor Culturale standardizate si formalizate astfel încât fiecare acţiune culturală să fie dinainte cunoscută în desfăşurare şi estimată corect în costuri. Managementul proiectului cultural reprezintă: măsuri de planificare managerială progresivă; decizii; receptivitate; management financiar; documentaţie permanentă; ştiinţa conducerii. Managementul proiectului cultural reprezintă şi: relaţia între manager şi membrii echipei proiectului cultural; relaţia cu producătorii; relaţia cu consumatorii de cultură (prin aşa-numitul parteneriat cultural).

        
Ansamblul proiectelor culturale pentru perioada 2016-1020 descris în prezentul Proiect de management va fi detaliat anual şi va constitui Planul anual de Activitate al Centrului Judetean Pentru Cultură BN care va fi supus spre aprobare Consiliului Judeţean BN care va dispune şi alocarea sumelor corespunzătoare în bugetul instituţiei.
E. 2. Urmărind realizarea Strategiei descrise mai sus în perioada 2016-2020 propunem desfăşurarea următoarelor Programe culturale:
1. Programul de spectacole folclorice şi evenimente tradiționale. Datini. Obiceiuri, valori spirituale ale mediului rural care dau identitate naţională şi sporesc zestrea spirituală a acestei părţi a ţării, vor fi aduse în faţa publicului larg conform unor proiecte atractive şi bine alcătuite.

2. Stagiunea de teatru va fi permanentă şi va avea ca scop valorificarea forţelor locale în domeniu dar şi importul de spectacole profesioniste care să satisfacă nevoia autentică de teatru a publicului din judeţ. 

3. Programul de artă plastică va cuprinde organizarea de tabere de creaţie şi acţiuni de valorificare ale operelor de artă plastică prin expoziţii.

4. Programul de încurajare şi dezvoltare a artei cinematografice în judeţul BN va urmări organiyareau unui festival de4 film precum şi a unor vizionări ale celor mai valoroase produse ale cinematografiei romaneşti si europene

5. Stagiunea de muzică simfonică şi clasică va fi un program consistent multianula care va urmări să ofere publicului meloman din municipiul Bistriţa şi din judeţ opere semnificative ale acestui gen muzical de valoare spirituală şi istorică.

6. Programul de încurajare al tinerelor talente muzicale se va desfăşura prin organizarea unor cursuri şi tabere de înăţare ainstrumentelor muzicale sau de educaţie a performanţei vocale.

7. Programul  de promovare a literaturii şi editare de carte va urmări valorificarea celor mai însemnate nume de scriitori, atât din domeniul literaturii beletristice, cât şi din domeniul literaturii educative sau ştiinţifice.
8. Programul de editare de reviste va urmări susţinerea unor reviste care să plaseze Judeţul bistriţa Năsăud în circuitul contemporan de idei şi valor şi să creeze o imagine adecvată mediului intelectual al judeţului în ţară şi străinătate.

9. Programul de susţinere şi punere în valoare a formelor muzicale contemporane – jazz, rock, folk etc va urmări organizarea de spectacole, concerte, festivaluri care să afirme aceste forme muzicale care au un public format şi specializat la noi în judeţ.

10. Programul de cercetare ştiinţifică şi de valorificare a culturii populare din BN va conţine realizarea de studii şi cercetări legate de datini, obiceiuri, folclor literar, folclor muzical care vor fi valorificate prin apariţii în cărţi şi reviste.

11. Program de cercetare ştiinţifică a arhitecturii vernaculare din judeţul BN va urmări realizarea unor inventare complete a acestui tip de arhitectură precum şi evidenţierea, prin lucrări de specialitate, a monumentelor rurale care au pus o puternică amprentă pe spiritualitatea şi istoria neamului, cum sunt Bisericile de lemn din judeţul BN.
E.3. Proiecte propuse în cadrul programelor de mai sus.
1. Programul de spectacole folclorice şi evenimente tradiționale va avea ca proiecte de referinţă
FESTIVALUL - CONCURS NAŢIONAL DE INTERPRETARE A CÂNTECULUI POPULAR ROMÂNESC „VALERIA PETER PREDESCU”

Festival concurs „Pană de Păun”

LALEAUA PESTRIȚĂ

Colaborare cu Primăria și Consiliul Local al Comunei Cetate

FESTIVALUL CONCURS NAȚIONAL PENTRU RAPSOZI POPULARI - ”LA POALE DE ȚIBLEȘ”, Ediția a IX-a

Colaborare cu Primăria și Consiliul Local Târlișua, Căminul Cultural Târlișua, Asociația ”Perpetuum Artis” Agrieșel

FESTIVALUL FOLCLORIC ”DE RUSALII ÎN POIANĂ” - Ediția a V-a

Colaborare cu Primăria și Consiliul Local al Comunei Sînmihaiu de Câmpie

CUNUNILE DE RUSALII LA ȘIEUȚ

Colaborare cu Primăria și Consiliul Local Șieuț

FESTIVALUL INTERJUDEȚEAN AL JOCULUI CĂLUȘĂRESC

FESTIVALUL INTERJUDEȚEAN AL JOCULUI CĂLUȘĂRESC

Budacu de Sus
WIESENFEST- SERBARE CÂMPENEASCĂ, XIV. Auflage
Colaborare cu Forumul Democrat al Germanilor din Bistriţa, Deutscher Jugendverein Siebenbürgen - Filiale Bistritz (Organizaţia Tineretului German din Transilvania - Filiala Bistriţa), Bürgermeisteramt Deutschbudak (Primăria comunei Budacu de Jos)

Evangelische Kirche A.B. Bistritz, (Biserica Evanghelică C.A. Bistrița)

FESTIVALUL CÂNTECULUI ȘI JOCULUI DE PE CÂMPIE

Colaborare cu Primăria și Consiliul Local Silivașu de Câmpie

CU STRĂMOȘII LA GUREȚE

Colaborare cu Primăria comunei Budești, Parohia ortodoxă Țagu

FESTIVALUL CÂNTECULUI, JOCULUI ȘI PORTULUI DE PE VALEA ȘIEULUI
Primăria și Consiliul Local Șieu, Căminul Cultural Șieu

FESTIVALUL CÂNTECULUI, JOCULUI ȘI PORTULUI DE PE VALEA ȘIEULUI

Pădurea de Stejari de la Posmuș

FESTIVALUL NAȚIONAL „RAPSODIA TRIȘCAȘILOr

Primăria și Consiliul Local Leșu

FESTIVALUL INTERNAȚIONAL DE FOLCLOR „REGELE BRAZILOR”

Prundu Bârgăului, 

2. Stagiunea de teatru şi susţinerea teatrului ca formă artistică:
EXPERIMENT TEATRAL AL ȘCOLII DE VARĂ ALEXANDER HAUSVATER

„ACTORUL TOTAL”

TREI NOPȚI CU MADOX

TEATRUL DRAMATIC ”FANI TARDINI”

MENAGE A TROIS

”MENAGE A TROIS” după Neil Simon

FRUMOASA, DEȘTEAPTA ȘI URÂTA

In colaborare cu Asociația culturală TRANSFESTSILVANIA THEATRUM

3. Programul de artă plastică: 
Organizarea taberei multianuale de Pictură Colibiţa

Organizarea taberei multianuale Tescani

Organizarea Simpozionului multianual naţional de sculptură în andezit Bistriţa

Expoziţii în colaborare cu U.A.P. Bistriţa

Expoziţii ale Centrului Judeţean pentru Cultură BN
4. Programul de încurajare şi dezvoltare a artei cinematografice:
Organizarea Festivalului de film independent MU-VII. In colaborare cu Asociaţia Goup 7
5. Stagiunea de muzică simfonică şi clasică:
CONCERT EXTRAORDINAR PIOTR ILICI CEAIKOVSKI

suținut de NOUA ORCHESTRĂ TRANSILVANĂ

FILARMONICA TRANSILVANIA CLUJ

CONCERT SIMFONIC EXTRAORDINAR - “MARTIE, DE DRAGOSTE”

susținut de:  NOUA ORCHESTRĂ TRANSILVANĂ, FILARMONICA TRANSILVANIA CLUJ

CONCERT DE MUZICĂ DE CAMERĂ

Remus Manoleanu - pian

Bianca Manoleanu - soprană

FAMILII DE MARI MUZICIENI

Recital Extraordinar: „FAMILII DE MARI MUZICIENI”

Angela Marica – pian, Lucia Marica – vioară, Mihai Marica Jr. – violoncel, Maria Marica – vioară, Mihai Marica - coordonator

CONCERT SIMFONIC EXTRORDINAR NOUA ORCHESTRĂ TRANSILVANĂ

Dirijor YUSEI KOIDE - Japonia

Soliști: DANIEL GOITI – Pian, RADU KIS – Vioară

6. Programul de încurajare al tinerelor talente muzicale:
ZILELE LICEULUI DE MUZICĂ „TUDOR JARDA”

In colaborare cu Liceul de Muzică „Tudor Jarda”

Zilele Liceului de Muzică „Tudor Jarda” 

FETE DE LA MUSIQUE – MUZICA ÎN SĂRBĂTOARE

Asociația de Prietenie Româno-Franceză Bistrița-Năsăud

cu sprijinul

Liceului de muzică ”Tudor Jarda” Bistrița, L'association Franche-Sylvanie

TURNEUL NATIONAL SONORO CONAC (

CONCERT - BISERICA EVANGHELICĂ HERINA

Şcoala de vară de învăţare a clarinetului, flautului şi altor instrumente de suflat.

7. Programul  de promovare a literaturii şi  editare de carte:
FESTIVALUL INTERNATIONAL POEZIA E LA BISTRIȚA

parteneriat cu Societatea de Concerte Bistriţa

FESTIVALUL INTERNAȚIONAL DE POEZIE ȘI MUZICĂ DE CAMERĂ - „POEZIA E LA BISTRIȚA”, Ediția a VII-a. 16-19 iulie 2015

Invitați: Nicolae Avram, Marcin Baran (Polonia), Wojciech Bonowicz (Polonia), Pablo Garcia Casado (Spania), Svetlana Cârstean, Teodora Coman, Jesus Jimenez Dominguez (Spania), Paula Erizanu (Republica Moldova), Matei Hutopila, Emanuela Ignățoiu-Sora, T.S. Khasis, Dmitri Miticov, Ion Mureșan, Ioana Nicolaie, Ioan Es. Pop, Valeriu Mircea Popa, Simona Popescu, Florin Dan Prodan, Merlich Saia, Goran Simic (Bosnia-Herțegovina), Piotr Sommer (Polonia), Octavian Soviany, Krisztina Toth (Ungaria), Alexandra Turcu, Radu Vancu, Michael Vandebril (Belgia), Alexandra Văcăroiu, Paul Vinicius, Oystein Wingaard Wolf (Norvegia).

Poeții invită un prozator: Radu Paraschivescu

Bonus: librarul Marian Coman

Muzicieni invitați: Frode Barth (Norvegia), Andreea Csibi, Eugen Dumitrescu, Ștefan Horvath (Elveția), Corina Răducanu, Răzvan Suma, Luca Toncian, Filarmonica de Stat „Transilvania” Cluj-Napoca, Noua Orchestră Transilvană. Dirijor: Romeo Rîmbu.

Jurnaliști și editori: Eli Bădică, Cosmin Ciotloș, Gheorghe Erizanu, Cristina Foarfă, Cezar Gheorghe, Claudiu Komartin, Magdalena Mărculescu, Ana Nicolau, Sebastian-vlad Popa, Alina Purcaru, Dia Radu

Editarea de cărţi ale scriitorilor bistriţeni grupaţi în Societatea Scriitorilor din Bistriţa-Năsăud
Lansări de carte, colocvii literare 

8. Programul de editare de reviste. Editarea revistelor:
Infinitezimal” 

„Verso” 

„Mișcarea Literară” 

„Poesis Internațional”

„Revista ilustrata”.
9. Programul de susţinere şi punere în valoare a formelor muzicale contemporane – jazz, rock, folk
CONCERT EXTRAORDINAR MARIA RĂDUCANU & KRISTER JONSSON

JAZZ - MARIA RĂDUCANU (voce) & KRISTEN JONSSON (chitară, Suedia)

SEARĂ DE MUZICĂ FRANCEZĂ

In parteneriat cu Primăria Municipiului Bistrița, Centrul Cultural Municipal ”George Coșbuc” Bistrița, Societatea de Concerte

CONCERT EXTRAORDINAR LUCIAN NAGY & BALKUMBA TRIBE

Lucian Nagy – Saxofon, Johann Berby – Bass, Csabi Pusztai – Tobe, Gabriel Rosati – Trompetă, Sebastian Spanache – Pian, Steve Brookfield - Sunetist

10. Programul de cercetare ştiinţifică şi de valorificare a culturii populare din BN:
  
- Inventarierea meştegugurilor din BN

         
- Studierea folclorului muzical din BN
         
- Studierea folclorului literar din BN
11. Program de cercetare ştiinţifică a arhitecturii vernaculare din judeţul BN:
- Biserici de lemn din Bistriţa-Năsăud

- Podurile acoperite-istoric şi funcţiuni

- Casa someşeană, reper de arhitectura traditională.
Desigur proiectele de mai sus sunt prezentate doar exemplificator şi ca titulatură, - conform cerinţelor metodologiei alcătuirii Planului de management - ele urmând a fi detaliate în Formulare Standardizate de Proiect care să dea toate detaliile necesare pentru a fi incluse în Planul de Activitate al Centrului Judeţean pentru Cultură care va fi supus anual aprobării Consiliului Judeţean Bistriţa-Năsăud în perioada 2016-2019.
 
Desfăşurarea acestor programe şi realizarea proiectelor adiacente va duce la realizarea obiectivelor generale şi a obiectivelor specifice ale instituţiei şi va fi ghidată de principiul strategic al respectării în activitate a echilibrului şi armoniei dintre Cultura rurală şi cultura urbană.

      
Actvitatea în cadrul instituţiei se va desfăşura conform Regulamentului de organizare şi funcţionare.
F. Previzionarea evoluţiei economico-financiare a instituţiei, cu menţionarea resurselor financiare necesare spre a fi alocate de către autoritate
f.1. Previzionarea evoluţiei economico-financiare a institutiei pentru următorii 4 ani corelată cu resursele financiare necesare spre a fi alocate din subvenţia/alocaţia acordată instituţiei de către Consiliul Judeţean Bistriţa-Năsăud.

- previzionarea evoluţiei cheltuielilor de personal ale instituţiei

- previzionarea evoluţiei veniturilor propuse de a fi atrase de către candidat, cu menţionarea surselor vizate.

Previzionarea evolutiei economico-financiare a institutiei pentru următorii 4 ani (perioada planului de management), corelată cu resursele financiare necesar a fi alocate din subvenţia acordată instituţiei de către autoritate se regăseste în tabelul următor, cu indicatorii economici  proiectaţi a fi realizaţi în perioada 2016-2019. İn acest tabel avem calculate, separat:

• evolutia cheltuielilor de personal ale instituţiei:










 Mii lei
	2016
	2017
	2018
	2019

	1843
	1890
	1910
	1950


Această previzionare este aproximativă în condiţiile în care din ianuarie 2016 salariul minim pe economie crește de la 1050 lei  la 1200 lei, iar pentru următorii ani nu cunoaştem previzionările financiare guvernamentale.

• evoluţia veniturilor propuse a fi atrase pentru dimensionarea veniturilor proprii, asa cum rezultă si din tabelul cu indicatorii economici este următoarea:











Mii lei
	2016
	2017
	2018
	2019

	250
	300
	350
	400


Sursele vizate pentru realizarea acestor venituri sunt, în principal următoarele: bilete intrare spectacole, servicii (spectacole folclorice si de varietăti) oferite de Ansamblul profesionist “Dor Românesc”, taxe Şcoala de arta si meserii, cărţi/publicaţii, ceramică si artizanat.

f.2. Previzionarea evoluţiei costurilor aferente proiectelor (din programele propuse) prin realizarea unei proiecţii financiare privind investiţiile preconizate în proiecte, pentru întreaga perioadă de mangement.

Previzionarea evoluţiei costurilor, ale căror valori de referinţă sunt cuprinse în Anexa nr.2, aferente proiectelor (din programele propuse) se regăseşte în proiectul de management, pentru întreaga perioadă de management de 4 ani.     

f.3. Proiecţia veniturilor proprii realizate din activitatea de bază specifică instituţiei pe categorii de bilete/tarife practicate.

	Perioada
	Nr. de proiecte proprii
	Nr. de beneficiari
	Nr. de bilete
	Venituri propuse

(mii lei)

	(1)
	(2)
	(3)
	(4)
	(5)

	Anul de referintă: 2014
	45
	13500
	1000
	150

	Primul an 2016
	46
	13700
	1000
	250

	Anul 2017
	46
	13800
	1050
	300

	Anul 2018
	48
	14000
	1100
	350

	Anul 2019
	50
	14500
	1150
	400

	Total:
	
	
	
	


Proiecţia veniturilor proprii realizate din activitatea de bază, specifică instituţiei pe categorii de bilete/tarife practicate s-a folosit anul 2014 ca an de referinţă. 

